29/07/2014 | Administración LocalMunicipal
Oroso
Baixas no padrón municipal de habitantes

En data 13/06/2014, aprobouse a seguinte Resolución de Alcaldía: Logo de ver os expedientes para dar as baixas de oficio no citado padrón das persoas estranxeiras (NO ENCSARP) que figuran co erro ou incidencia 141, 142 e 143, resultan acreditados os seguintes feitos: 1.- Cos ficheiros de intercambio de información mensual dos movementos poblacionais entre o Instituto Nacional de Estatística (INE) e este concello, remitiuse as relacións cos erros ou incidencias 141 Comprobación de residencia de cidadán non inscrito no Rexistro Central de Estranxeiros; 142 Comprobación de residencia de cidadán con tarxeta de residencia de fai mais de 5 anos e 143 Comprobación de cidadán con certificado de inscrición no Rexistro Central de Estranxeiros expedido fai mais de 5 anos, (NO_ENCSARP), dos estranxeiros comunitarios con autorización de residencia permanente.2.- Mediante notificacións intentouse dar coñecemento a estes veciños para realizar a ratificación da súa residencia no concello no eido da proposta de actuacións para a comprobación periódica de residencia establecida polo consello de empadroamento. O que non foi posible ao descoñecerse o domicilio actual das persoas indicadas, ou efectuada a notificación, non se tivo resposta polo interesado/a na formalización da súa confirmación de residencia. Tendo en conta o acordo do consello de empadroamento do 27/06/2008 sobre a proposta de actuacións conxuntas para a comprobación periódica da residencia de estranxeiros que non están obrigados a renovar a súa inscrición padroal. Tendo en conta os artigos 15 e 17 da Lei 7/1985, do 2 de abril, reguladora das bases de réxime local e o regulamento de poboación e demarcación territorial das entidades locais aprobado por Real Decreto 1690/1986, de 11 de xullo. De conformidade coa resolución do 9 de abril de 1997, da subsecretaría, pola que se dispón a publicación da resolución do 1 de abril da Presidenta do Instituto Nacional de Estatística e do director xeral de cooperación territorial no seu apartado II, coa Lei 30/1992 de réxime xurídico das administración públicas e do procedemento administrativo común e coa lexislación de réxime local, RESOLVO: Primeiro.- Incoar expediente contraditorio de baixa por inscrición indebida no Padrón municipal de Habitantes do Concello de Oroso ás persoas que se relacionan a continuación: Segundo.- Outorgar un prazo de 15 días aos interesados, a contar desde o seguinte ao da notificación, o no seu caso, a publicación no taboleiro e BOP desta resolución, a efectos de que formule as alegacións e presente os documentos e xustificantes que estime pertinentes para acreditar a residencia neste municipio. Terceiro.- Notificar este acordo aos interesados, no suposto de non poder notificar a Resolución publicarase no BOP. Oroso, 13 de xuño de 2014 O alcalde O secretario Manuel Mirás Franqueira Dalmiro Núñez Méndez” O presente acordo, constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 2 de xullo de 2014 O alcalde Manuel Mirás Franqueira